Les tapes més saboroses i elaborades se serviran en la X Ruta de la Tapa de Burjassot
2025-07-24

La Regidoria de Promoció Econòmica de l’Ajuntament de Burjassot, dirigida per Roc Senent, ja ho té tot preparat, de la mà de CEMEF, perquè els pròxims 11 i 12 de desembre els establiments hostalers del municipi oferisquen les seues millors tapes a un preu molt econòmic, 1,80€ tapa i beguda, dins de la X Ruta de la Tapa de Burjassot.

En aquesta ocasió, 13 seran els establiments que oferisquen les seues millors tapes perquè els veïns i les veïnes del municipi gaudisquen de les mateixes, tots dos dies, a partir de les 20 hores.

A més, com en ocasions anteriors, participar en la ruta té premi, ja que si es visiten sis dels establiments participants i s’encunya la cartilla, que cada veí podrà trobar en els bars i cafeteries, es podrà optar a guanyar un dels tres sopars que se sortejaran, per valor de 50€, i que es podran degustar en algun dels establiments que han participat en la ruta d’enguany.

No hi ha excusa per participar en la X Ruta de la Tapa de Burjassot.